Տիեմուե Բակայոկո

**Տիեմուե Բակայոկո** (, ), ֆրանսիացի պրոֆեսիոնալ ֆուտբոլիստ։ Ներկայումս Չելսիից վարձավճարով հանդես է գալիս Մոնակոյի և Ֆրանսիայի ազգային հավաքականի կազմում։ Խաղում է հենակետային կիսապաշտպանի դիրքում։

Բակայոկոն Ռենի ակադեմիային միացել է 13 տարեկան հասակում։ 2014 թվականին 7 միլիոն ֆունտ ստերլինգի դիմաց տեղափոխվել է Մոնակո։ Մոնակոյի հետ 2016-17 մրցաշրջանում հաղթեց Ֆրանսիայի առաջնությունը և ընդգրկվեց Չեմպիոնների Լիգայի խորհրդանշական հավաքականում։ 2017 թվականին Բակայոկոն միացավ Չելսիին 40 միլիոն ֆունտ ստերլինգի դիմաց։

Ֆրանսիայի ազգային հավաքականում իր դեբյուտը նշել է 2017 թվականի մարտին՝ Իսպանիայի դեմ խաղում։

## Ակումբային կարիերա
### Ռեն
Բակայոկոն Ռենի ակադեմիային միացել է 13 տարեկան հասակում։ Իր պրոֆեսիոնալ դեբյուտը նշեց 2013 թվականի օգոստոսի 24-ին՝ Էվիանի դեմ արտագնա խաղում։ Իր առաջին գոլը խփեց հոկտեմբերի 26-ին՝ Թուլուզի դեմ խաղում։ Ռենի կազմում Բակայոկոն անցկացրեց 28 հանդիպում՝ դառնալով 1 գոլի հեղինակ։

### Մոնակո
2014 թվականի հուլիսի 7-ին Բակայոկոն 7 միլիոն ֆունտ ստերլինգի դիմաց տեղափոխվեց Մոնակո։ Իր դեբյուտը ակումբի կազմում նշեց օգոստոսի 10-ին՝ Լորյանի դեմ խաղում՝ այս խաղում ստանալով վնասվածք և բաց թողելով 2 ամիս։ Առաջին հանդիպումը եվրոպական առաջնություններում անցկացրեց հոկտեմբերի 1-ին՝ փոխարինելով Ժոաու Մոուտինյուին Չեմպիոնների Լիգայի խմբային փուլի Զենիտի դեմ խաղում։ Նոյեմբերի 9-ին Բակոյոկոն հեռացվեց խաղադաշտից Սենտ-Էտիենի դեմ խաղում՝ ստանալով երկրորդ դեղին քարտը հանդիպման 71-րդ րոպեին։ Իր առաջին գոլը Մոնակոյի կազմում խփեց 2016 թվականի փետրվարի 6-ին՝ Նիսի դեմ խաղում։ 2015-16 մրցաշրջանում Բակայոկոն անցկացրեց 23 հանդիպում՝ դառնալով 2 գոլի հեղինակ։
[ձախից|մինի|254x254փքս|Բակայոկոն [Մոնակո (ֆուտբոլային ակումբ)|Մոնակոյի կազմում 2014 թվականին]]
2016 թվականին Բակայոկոն որոշեց փոխել իր ապրելաոճը, որպեսզի կարողանա իրագործել իր պոտենցիալը։ Նա շքեղ վիլլայից տեղափոխվեց բնակարան, իսկ մեքենայի գույնը վարդագույնից փոխեց սև։ Բացի այդ՝ Բակայոկոն սկսեց զբաղվել բոքսով, փոխեց իր դիետան և բարելավեց իր դիմացկունությունը։ Նրան օգնում էր ֆրանսիացի նախկին ֆուտբոլիստ Կլոդ Մակելելեն, ով 2016 թվականին նշանակվել էր Մոնակոյի ֆուտբոլային տնօրեն։ Մակելելեն խորհուրդ էր տալիս Բակայոկոյին, թե ինչպես զարգացնել իր ֆուտբոլային կարողությունները և հոգ տանել իր մասին դաշտից դուրս։ Արդյունքում՝ 2016 թվականին Ժերեմի Տուլալանի և Մարիո Պաշալիչի հեռանալուց հետո Բակայոկոն դարձավ Մոնակոյի հիմնական կազմի խաղացող։

2016 թվականի սեպտեմբերի 21-ին Բակայոկոն հեռացվեց խաղադաշտից Նիսի դեմ խաղում՝ կարմիր քարտ ստանալով հանդիպման 83-րդ րոպեին։ Դեկտեմբերի 21-ին նա գոլի հեղինակ դարձավ Կանի դեմ խաղում՝ օգնելով իր թիմին հաղթել 2-1 հաշվով։ Իր առաջին գոլը Չեմպիոնների Լիգայում ֆրանսիացին խփեց 2017 թվականի մարտի 15-ին՝ 1/8 եզրափակչի Մանչեսթեր Սիթիի դեմ խաղում։ Ապրիլի 1-ին Բակայոկոն մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, սակայն Մոնակոն պարտվեց 4-1 հաշվով։ Առաջին հանդիպումը թիմի ավագի թևկապով ֆրանսիացին անցկացրեց մայիսի 20-ին՝ Ռենի դեմ խաղում։ 2016-17 մրցաշրջանում Մոնակոն հաղթեց Լիգա 1-ը, ինչպես նաև՝ հասավ Չեմպիոնների Լիգայի կիսաեզրափակիչ, որտեղ պարտվեց Յուվենտուսին։ Բակայոկոն ընդգրկվեց Չեմպիոնների Լիգայի խորհրդանշական հավաքականում։ Մոնակոյի կազմում ֆրանսիացին անցկացրեց 92 հանդիպում՝ դառնալով 5 գոլի և 1 գոլային փոխանցման հեղինակ։

### Չելսի
[մինի|380x380փքս|Բակայոկոն [Չելսի (ֆուտբոլային ակումբ)|Չելսիի կազմում 2017 թվականին]]
2017 թվականի հուլիսի 15-ին Բակայոկոն 5 տարվա պայմանագիր կնքեց Չելսիի հետ։ Ակումբը նրա համար վճարեց 40 միլիոն ֆունտ ստերլինգ։ Իր դեբյուտը նշեց 2017 թվականի օգոստոսի 20-ին՝ մեկնարկային կազմում խաղադաշտ դուրս գալով Տոտենհեմի դեմ խաղում։ Իր առաջին գոլը Չելսիի կազմում Բակայոկոն խփեց սեպտեմբերի 12-ին՝ Չեմպիոնների Լիգայի խմբային փուլի Ղարաբաղ Աղդամի դեմ խաղում՝ այս խաղում դառնալով նաև գոլային փոխանցման հեղինակ և օգնելով իր թիմին հաղթել 6-0 հաշվով։ Պրեմիեր Լիգայում առաջին գոլը խփեց հոկտեմբերի 14-ին՝ Քրիսթալ Փելասի դեմ խաղում։ 2018 թվականի փետրվարի 5-ին ֆրանսիացին հեռացվեց խաղադաշտից Ուոտֆորդի դեմ խաղում՝ ստանալով երկրորդ դեղին քարտը հանդիպման 30-րդ րոպեին։ Մայիսի 19-ին նա մասնակցեց Անգլիայի գավաթի եզրափակչի Մանչեսթեր Յունայթեդի դեմ խաղում՝ օգնելով Չելսիին հաղթել 1-0 հաշվով և նվաճել գավաթը։ Իր առաջին մրցաշրջանում Բակայոկոն անցկացրեց 43 հանդիպում՝ դառնալով 3 գոլի և 3 գոլային փոխանցման հեղինակ։

2018 թվականի օգոստոսի 14-ին Բակայոկոն 1 տարվա վարձավճարով տեղափոխվեց Միլան։ Իր դեբյուտը ակումբի կազմում նշեց օգոստոսի 25-ին՝ փոխարինելով Լուկաս Բիլիային Նապոլիի դեմ խաղում։ Դեկտեմբերի 18-ին Բակայոկոն հեռացվեց խաղադաշտից Բոլոնյայի դեմ խաղում՝ ստանալով երկրորդ դեղին քարտը հանդիպման 76-րդ րոպեին։ 2019 թվականի հունվարի 16-ին նա թիմի մեկնարկային կազմում խաղադաշտ դուրս եկավ Իտալիայի սուպերգավաթի Յուվենտուսի դեմ խաղում, սակայն Միլանը պարտվեց 1-0 հաշվով։ Իր առաջին գոլը Սերիա A-ում ֆրանսիացին խփեց մարտի 17-ին՝ Ինտեր Միլանի դեմ խաղում։ Միլանի կազմում Բակայոկոն անցկացրեց 42 հանդիպում՝ դառնալով 1 գոլի և 1 գոլային փոխանցման հեղինակ։

2019 թվականի օգոստոսի 31-ին Բակայոկոն վարձավճարով վերադարձավ Մոնակո։ Առաջին հանդիպումը վերադարձից հետո անցկացրեց սեպտեմբերի 15-ին՝ մեկնարկային կազմում խաղադաշտ դուրս գալով Օլիմպիկ Մարսելի դեմ խաղում և այս խաղում դառնալով գոլային փոխանցման հեղինակ։

## Միջազգային կարիերա
Բակայոկոն ներկայացրել է Ֆրանսիան տարբեր տարիքային երիտասարդական հավաքականներում։ 2011 թվականին նա մինչև 17 տարեկանների հավաքականի կազմում մասնակցեց աշխարհի առաջնությանը՝ անցկացնելով 3 հանդիպում, իսկ Ֆրանսիան հասավ մրցաշարի քառորդ եզրափակիչ, որտեղ 2-1 հաշվով պարտվեց Մեքսիկային։

Ֆրանսիայի ազգային հավաքական Բակայոկոն առաջին անգամ հրավիրվեց 2017 թվականի մարտին՝ փոխարինելով վնասվածք ստացած Պոլ Պոգբային Լյուքսեմբուրգի և Իսպանիայի դեմ խաղերի համար։ Իր դեբյուտը ազգային հավաքականում նշեց 2017 թվականի մարտի 28-ին՝ փոխարինելով Ադրիան Ռաբիոտին Իսպանիայի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 8-ի դրությամբ*

### Միջազգային վիճակագրություն
*2019 թվականի հոկտեմբերի 8-ի դրությամբ*

## Նվաճումներ
### Ակումբային
**Մոնակո**

*Լիգա 1. 2016–17

**Չելսի**

* Անգլիայի գավաթ. 2017–18

### Անհատական
* Չեմպիոնների Լիգայի խորհրդանշական հավաքական. 2016–17

## Ծանոթագրություններ

## Արտաքին հղումներ
* Բակայոկոյի պաշտոնական Ֆեյսբուքի էջը
* Բակայոկոյի պաշտոնական Տվիտերի էջը
* Բակայոկոյի պաշտոնական Ինստագրամի էջը
* Բակայոկոն transfermarkt-ում
* Բակայոկոն soccerbase.com-ում
* Բակայոկոն WhoScored.com կայքում
* Բակայոկոն Չելսիի պաշտոնական կայքում 
* Բակայոկոն Մոնակոյի պաշտոնական կայքում
* Բակայոկոն Լիգա 1-ի պաշտոնական կայքում 
* Բակայոկոն Պրեմիեր Լիգայի պաշտոնական կայքում 
* Բակայոկոն ՈՒԵՖԱ-ի պաշտոնական կայքում
* Բակայոկոն ՖԻՖԱ-ի պաշտոնական կայքում
* Բակայոկոն Ֆրանսիայի ֆուտբոլի ֆեդերացիայի կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ